
[bookmark: _heading=h.z8m6j4vh7c0x]  ഇന്ത്യൻ ഭരണഘടന: അവകാശങ്ങളും കർത്തവ്യങ്ങളും. 
       ​"സമത്വമില്ലെങ്കിൽ, സ്വാതന്ത്ര്യം പലരുടെയും മേൽ ചുരുക്കം ചിലർക്ക് ആധിപത്യം സൃഷ്ടിക്കും. സ്വാതന്ത്ര്യമില്ലാത്ത സമത്വം വ്യക്തിഗത സംരംഭത്തെ ഇല്ലാതാക്കും. സാഹോദര്യമില്ലാതെ, സ്വാതന്ത്ര്യവും സമത്വവും ഒരു സ്വാഭാവിക ഗതിയായി മാറില്ല”
                 	Dr. B. R. Ambedkar(the Constituent Assembly November 26, 1949)

  മൗലികാവകാശങ്ങളുടെ നിർവചനം
      അന്താരാഷ്ട്രതലത്തിൽ മനുഷ്യാവകാശങ്ങളായി അംഗീകരിക്കപ്പെട്ടതും ഒരു ജനാധിപത്യ വ്യവസ്ഥയിൽ പൗരന്മാരുടെ അന്തസ്സിനും സ്വാതന്ത്ര്യത്തിനും നിലനിൽപ്പിനും അത്യന്താപേക്ഷിതവുമായ ചില അവകാശങ്ങളാണ് മൗലികാവകാശങ്ങൾ. ഇവ സംസ്ഥാനങ്ങൾ അംഗീകരിക്കുകയും സംരക്ഷിക്കുകയും നടപ്പിലാക്കുകയും ചെയ്യുന്നു. ഒരു വ്യക്തിക്കും ഒരു കാരണവശാലും ഇവ നിഷേധിക്കാൻ പാടില്ല. 
ഭരണഘടനയുടെ മൂന്നാം ഭാഗത്താണ് മൗലികാവകാശങ്ങൾ ഉൾപ്പെടുത്തിയിരിക്കുന്നത്. 
മാഗ്ന കാർട്ട 1215: പൗരാവകാശങ്ങളെയും സ്വാതന്ത്ര്യങ്ങളെയും പരാമർശിക്കുന്ന ലോകത്തിലെ ആദ്യത്തെ ഔദ്യോഗിക രേഖ. 
 യുണൈറ്റഡ് സ്റ്റേറ്റ്സ് ബിൽ ഓഫ് റൈറ്റ്സ് - 1789: ലോകത്തിലെ ആദ്യത്തെ ലിഖിത ഭരണഘടനയിൽ പരാമർശിക്കപ്പെടുന്ന അവകാശ ബിൽ.
         ഫ്രഞ്ച് വിപ്ലവത്തിനു ശേഷമുള്ള മനുഷ്യാവകാശ പ്രഖ്യാപനം - 1789: ലോക രാഷ്ട്രങ്ങളെ സ്വാധീനിച്ച മനുഷ്യാവകാശങ്ങളെ നിർവചിക്കുന്ന അവകാശ ബിൽ.
      ഐക്യരാഷ്ട്രസഭയുടെ സാർവത്രിക മനുഷ്യാവകാശ പ്രഖ്യാപനം – 1948 : എല്ലാ  
        അംഗരാജ്യങ്ങളും നടപ്പിലാക്കുന്നതിനായി ഐക്യരാഷ്ട്രസഭ പുറപ്പെടുവിച്ച അവകാശ  
        ബിൽ. 
ഇന്ത്യൻ ഭരണഘടനയിൽ മൗലികാവകാശങ്ങൾ ഉൾപ്പെടുത്താൻ ഭരണഘടനാ ശില്പികളെ സ്വാധീനിച്ച ഘടകങ്ങൾ -
· ബ്രിട്ടീഷ് ഭരണകാലത്ത് ഇന്ത്യൻ ജനത അനുഭവിച്ച അവകാശ നിഷേധം
· സ്വാതന്ത്ര്യസമരം ഉയർത്തിപ്പിടിച്ച മൂല്യങ്ങള്‍
· നവോത്ഥാന പ്രസ്ഥാനത്തിന്റെ ആശയങ്ങള്‍  

     ഭരണഘടനാ ദിനം: 
 നവംബർ 26 ഇന്ത്യയിൽ ഭരണഘടനാ ദിനമായി ആചരിക്കുന്നു. 
​1949 നവംബർ 26-ന് ഭരണഘടനാ നിർമ്മാണസഭ ഇന്ത്യൻ ഭരണഘടന അംഗീകരിച്ചതിന്റെ ഓർമ്മയ്ക്കായാണ് ഈ ദിനം ആചരിക്കുന്നത്. 
     ഇന്ത്യൻ ഭരണഘടനയിലെ മൗലികാവകാശങ്ങൾ
· സമത്വത്തിനുള്ള അവകാശം.
· സ്വാതന്ത്ര്യത്തിനുള്ള അവകാശം.
· ചൂഷണത്തിനെതിരായ അവകാശം.
· മതസ്വാതന്ത്ര്യത്തിനുള്ള അവകാശം.
· സാംസ്കാരികവും വിദ്യാഭ്യാസപരവുമായ അവകാശങ്ങൾ.
· ഭരണഘടനാ പരിഹാരങ്ങൾക്കുള്ള അവകാശം
സമത്വത്തിനുള്ള അവകാശം (Right to Equality): 
· എല്ലാവർക്കും നിയമത്തിനുമുന്നിൽ തുല്യതയും തുല്യനിയമസംരക്ഷണവും ഉറപ്പുനൽകുന്നു. 
·  ​മതം, വർഗം, ജാതി, ലിംഗം, ജനനസ്ഥലം തുടങ്ങിയവയുടെ അടിസ്ഥാനത്തിൽ യാതൊരു വിവേചനവും പാടുള്ളതല്ല. 
·  ​ഹോട്ടലുകൾ, കടകൾ, കിണറുകൾ, കുളങ്ങൾ, പൊതുസ്നാനഘട്ടങ്ങൾ, പൊതുനിരത്തുകൾ എന്നിവിടങ്ങളിൽ തുല്യപ്രവേശനം ഉറപ്പുനൽകുന്നു. 
· പൊതുജോലികളിലെ അവസരസമത്വം, തൊട്ടുകൂടായ്മ നിരോധനം, സ്ഥാനപ്പേരുകൾ നിർത്തലാക്കൽ എന്നിവ ഈ അവകാശപ്രകാരം ഉറപ്പുവരുത്തുന്നു.
 
സ്വാതന്ത്ര്യത്തിനുള്ള അവകാശം (Right to Freedom):
· ഇന്ത്യൻ ഭരണഘടനയുടെ 19 മുതൽ 22 വരെയുള്ള അനുഛേദങ്ങളിലാണ് സ്വാതന്ത്ര്യത്തിനുള്ള അവകാശങ്ങളെക്കുറിച്ചും അവയിലെ യുക്തിസഹമായ നിയന്ത്രണങ്ങളെക്കുറിച്ചും വിശദീകരിക്കുന്നത്. 
          അനുഛേദം 19-ൽ പരാമർശിച്ചിട്ടുള്ള 6 സ്വാതന്ത്ര്യങ്ങൾ:
· അഭിപ്രായപ്രകടനത്തിനും ആവിഷ്കാരത്തിനുമുള്ള സ്വാതന്ത്ര്യം 
· സമാധാനപരമായി സമ്മേളിക്കാനുള്ള സ്വാതന്ത്ര്യം 
· ​സംഘടനകൾ രൂപീകരിക്കുവാനുള്ള സ്വാതന്ത്ര്യം 
· ഇന്ത്യയിലെവിടെയും സ്വതന്ത്രമായി സഞ്ചരിക്കുവാനുള്ള സ്വാതന്ത്ര്യം 
· ഇന്ത്യയിലെവിടെയും സ്ഥിരമായി താമസിക്കുവാനുള്ള സ്വാതന്ത്ര്യം 
· ​ഇഷ്ടമുള്ള തൊഴിൽ, വ്യവസായം, കച്ചവടം എന്നിവയിൽ ഏർപ്പെടുന്നതിനുള്ള സ്വാതന്ത്ര്യം 
മറ്റു പ്രധാന അവകാശങ്ങൾ (അനുഛേദം 20 മുതൽ 22 വരെ):
·  ​വിദ്യാഭ്യാസത്തിനുള്ള അവകാശം (അനുഛേദം 21A)
· ജീവനും വ്യക്തിസ്വാതന്ത്ര്യത്തിനുമുള്ള അവകാശം 
· യുക്തിസഹമായ നിയന്ത്രണങ്ങൾ: രാജ്യത്തിന്റെ അഖണ്ഡത, പരമാധികാരം, സുരക്ഷിതത്വം തുടങ്ങിയ സാഹചര്യങ്ങളിൽ ഈ സ്വാതന്ത്ര്യങ്ങൾ നിയന്ത്രണങ്ങൾക്ക് വിധേയമാണ്.
വിദ്യാഭ്യാസ അവകാശ നിയമം-2009
·  2002-ൽ 86-ാമത് ഭരണഘടനാ ഭേദഗതി നിയമത്തിലൂടെ ആർട്ടിക്കിൾ 21A പ്രകാരം വിദ്യാഭ്യാസം മൗലികാവകാശമായി പ്രഖ്യാപിച്ചു.
· 2009-ൽ പാർലമെന്റ് വിദ്യാഭ്യാസ അവകാശ നിയമം പാസാക്കി.
· 2010 ഏപ്രിലിൽ ഈ നിയമം പ്രാബല്യത്തിൽ വന്നു.
· ആറ് മുതൽ പതിനാല് വയസ്സ് വരെയുള്ള എല്ലാ കുട്ടികൾക്കും സൗജന്യവും നിർബന്ധിതവും ഗുണനിലവാരമുള്ളതുമായ വിദ്യാഭ്യാസം ഈ നിയമം ഉറപ്പാക്കുന്നു 
ചൂഷണത്തിനെതിരെയുള്ള അവകാശം
· ചൂഷണം നിരോധിക്കുന്നതിനും മാന്യമായ ജീവിതം നയിക്കാൻ വ്യക്തികളെ സജ്ജരാക്കുന്നതിനുമാണ്.
           ആർട്ടിക്കിൾ 23- നിർബന്ധിത ജോലിയും മനുഷ്യക്കടത്തും നിരോധിച്ചിരിക്കുന്നു.
           ആർട്ടിക്കിൾ 24- ഫാക്ടറികളിലും മറ്റ് അപകടകരമായ മേഖലകളിലും കുട്ടികളെ      
                                         ജോലിക്കെടുക്കുന്നത് നിരോധിച്ചിരിക്കുന്നു. 
​മത സ്വാതന്ത്ര്യം (ആർട്ടിക്കിൾ 25-ആർട്ടിക്കിൾ 28)
· ഇന്ത്യയിലെ എല്ലാവർക്കും സ്വീകാര്യമായ ഏതൊരു മതവും വിശ്വസിക്കാനും ആചരിക്കാനും പ്രചരിപ്പിക്കാനുമുള്ള സ്വാതന്ത്ര്യം ഭരണഘടന അനുവദിക്കുന്നു.
· മതസ്വാതന്ത്ര്യത്തിനുള്ള അവകാശം എല്ലാ മതങ്ങൾക്കും തുല്യ പരിഗണനയും തുല്യ സംരക്ഷണവും ഉറപ്പുനൽകുന്നു. 
സാംസ്കാരികവും വിദ്യാഭ്യാസപരവുമായ അവകാശങ്ങൾ (ആർട്ടിക്കിൾ 29-ആർട്ടിക്കിൾ 30)
· ന്യൂനപക്ഷ വിഭാഗങ്ങളുടെ താൽപ്പര്യ സംരക്ഷണത്തിനായി സാംസ്കാരികവും വിദ്യാഭ്യാസപരവുമായ അവകാശങ്ങൾ ഭരണഘടനയിൽ ഉൾപ്പെടുത്തിയിട്ടുണ്ട്.
· അവരുടെ ഭാഷ, ലിപി, സംസ്കാരം എന്നിവയുടെ സംരക്ഷണം.
· മത-ഭാഷാ ന്യൂനപക്ഷങ്ങൾക്ക് അവരുടെ ഇഷ്ടാനുസരണം വിദ്യാഭ്യാസ സ്ഥാപനങ്ങൾ സ്ഥാപിക്കാനും നിയന്ത്രിക്കാനും അവകാശമുണ്ട്. 
​ഭരണഘടനാ പരിഹാരങ്ങൾക്കുള്ള അവകാശം
· മൗലികാവകാശങ്ങൾ ലംഘിക്കപ്പെട്ടാൽ ഭരണഘടന പരിഹാര നടപടികൾ നിർദ്ദേശിക്കുന്നു. ഇത് ഭരണഘടനാ പരിഹാരങ്ങൾക്കുള്ള അവകാശം എന്നറിയപ്പെടുന്നു.
· ഈ അവകാശം അനുസരിച്ച്, മൗലികാവകാശങ്ങൾ ലംഘിക്കപ്പെട്ടാൽ ഒരു വ്യക്തിക്ക് അവ നടപ്പിലാക്കുന്നതിനായി സുപ്രീം കോടതിയെയോ [ആർട്ടിക്കിൾ 32] ഹൈക്കോടതികളെയോ [ആർട്ടിക്കിൾ 226] സമീപിക്കാം.
·  മൗലികാവകാശങ്ങളുടെ സംരക്ഷണത്തിനായി സുപ്രീം കോടതിയോ ഹൈക്കോടതികളോ പുറപ്പെടുവിക്കുന്ന ഉത്തരവുകളും നിർദ്ദേശങ്ങളുമാണ് റിട്ടുകൾ.
റിട്ടുകൾ (Writs)
· ഹേബിയസ് കോർപ്പസ് (Habeas Corpus): അന്യായമായി തടങ്കലിൽ വച്ചിട്ടുള്ള ഒരാളെ കോടതിക്ക് മുൻപാകെ ഹാജരാക്കാൻ ആവശ്യപ്പെട്ടുകൊണ്ട് കോടതി പുറപ്പെടുവിക്കുന്ന ഉത്തരവ്. 
· മാൻഡമസ് (Mandamus): ഒരു ഉദ്യോഗസ്ഥൻ തന്റെ നിയമപരമായ കർത്തവ്യം നിർവേറ്റാതിരിക്കുകയും അതുമൂലം മറ്റൊരു വ്യക്തിയുടെ അവകാശം ഹനിക്കപ്പെടുകയും ചെയ്യുമ്പോൾ കോടതി പുറപ്പെടുവിക്കുന്ന ഉത്തരവ്. 
· പ്രൊഹിബിഷൻ (Prohibition): തങ്ങളുടെ അധികാരപരിധിയിൽ വരാത്ത ഒരു കേസ് കീഴ്‌ക്കോടതികൾ പരിഗണിക്കുന്നത് വിലക്കിക്കൊണ്ടുള്ള സുപ്രീംകോടതിയുടെയോ ഹൈക്കോടതിയുടെയോ ഉത്തരവ്. 
· ക്വോവാറന്റോ (Quo Warranto): ഒരു ഉദ്യോഗസ്ഥൻ അർഹതയില്ലാത്ത സ്ഥാനം വഹിക്കുന്നത് തടുത്തുകൊണ്ട് കോടതി പുറപ്പെടുവിക്കുന്ന ഉത്തരവ്. 
· സെർഷ്യോററൈ (Certiorari): ഒരു കീഴ്‌ക്കോടതിയുടെ പരിഗണനയിലിരിക്കുന്ന കേസ് മേൽക്കോടതിയിലേക്ക് കൈമാറ്റം ചെയ്യാനുള്ള ഉത്തരവ്.  
രാഷ്ട്രനയത്തിന്റെ നിർദേശകതത്വങ്ങൾ (Directive Principles of State Policy)
· വിഭാഗം & അനുഛേദം: ഭരണഘടനയുടെ ഭാഗം IV-ൽ അനുഛേദം 36 മുതൽ 51 വരെയാണിവ ഉൾക്കൊള്ളിച്ചിരിക്കുന്നത്. 
· ലക്ഷ്യം: എല്ലാ വിഭാഗം ജനങ്ങളുടെയും ക്ഷേമവും പുരോഗതിയും ഉറപ്പുവരുത്തി ക്ഷേമരാഷ്ട്രം സ്ഥാപിക്കുക, സാമൂഹിക-സാമ്പത്തിക നീതി ഉറപ്പാക്കുക. 
​ രാഷ്ട്രനയത്തിന്റെ നിർദേശകതത്വങ്ങളെ മൂന്നായി തരംതിരിക്കാം
· ഉദാര ആശയങ്ങൾ: അന്താരാഷ്ട്ര സമാധാനവും സുരക്ഷിതത്വവും അഭിവൃദ്ധിപ്പെടുത്തുക, പൗരർക്ക് ഏകരൂപമായ നിയമസംഹിത നടപ്പിലാക്കുക, തുല്യനീതിയും സൗജന്യ നിയമസഹായവും നൽകുക, 6 വയസ്സിൽ താഴെയുള്ള കുട്ടികൾക്ക് പരിചരണവും വിദ്യാഭ്യാസവും ഉറപ്പാക്കുക, പരിസ്ഥിതി-കന്നുകാലി-വന്യജീവി സംരക്ഷണം. 
· സോഷ്യലിസ്റ്റ് ആശയങ്ങൾ: തൊഴിലാളികൾക്ക് ജീവിക്കാനാവശ്യമായ വേതനം, സ്ത്രീക്കും പുരുഷനും തുല്യജോലിക്ക് തുല്യവേതനം, വ്യവസായശാലകളുടെ നടത്തിപ്പിൽ തൊഴിലാളികളുടെ പങ്കാളിത്തം, തൊഴിൽ ചെയ്യാനുള്ള അവകാശം, നീതിപൂർവകവും മാനുഷികവുമായ തൊഴിൽ സാഹചര്യങ്ങളും പ്രസവാനുകൂല്യങ്ങളും. 
· ·ഗാന്ധിയൻ ആശയങ്ങൾ: ഗ്രാമപഞ്ചായത്തുകൾ സംഘടിപ്പിക്കുക, കുടിൽ വ്യവസായങ്ങൾ പരിപോഷിപ്പിക്കുക, കൃഷിയും മൃഗസംരക്ഷണവും, ലഹരി പാനീയങ്ങളുടെയും ആരോഗ്യത്തിന് ഹാനികരമായ മരുന്നുകളുടെയും ഉപഭോഗം നിരോധിക്കുക, പട്ടികജാതി-പട്ടികവർഗക്കാരുടെയും മറ്റ് ദുർബല വിഭാഗങ്ങളുടെയും ഉന്നമനം.
മൗലികാവകാശങ്ങളും നിർദേശകതത്വങ്ങളും തമ്മിലുള്ള വ്യത്യാസങ്ങൾ
· മൗലികാവകാശങ്ങൾ: കോടതിവഴി പുനഃസ്ഥാപിക്കാൻ സാധിക്കും (Court enforceable). ലംഘിക്കപ്പെട്ടാൽ നേരിട്ട് സുപ്രീംകോടതിയെയോ ഹൈക്കോടതിയെയോ സമീപിക്കാം. ഇവ പ്രധാനമായും വ്യക്തികളുടെ അവകാശങ്ങളെ സംരക്ഷിക്കുന്നു. 
· നിർദേശകതത്വങ്ങൾ: നടപ്പിൽ വരുത്തുന്നതിനായി കോടതിയെ സമീപിക്കാൻ കഴിയില്ല. സമൂഹത്തിലെ എല്ലാ ജനവിഭാഗങ്ങളുടെയും ക്ഷേമം ഉറപ്പുവരുത്താനാണ് ഇവ ലക്ഷ്യമിടുന്നത്. 
​മൗലിക കർത്തവ്യങ്ങൾ (Fundamental Duties)
· തുടക്കം: 1976-ൽ കേന്ദ്രസർക്കാർ നിയോഗിച്ച സർദാർ സ്വരൺസിംഗ് കമ്മിറ്റിയുടെ നിർദേശപ്രകാരമാണ് ഭരണഘടനയിൽ മൗലിക കർത്തവ്യങ്ങൾ ഉൾപ്പെടുത്തിയത്. 
· ഭേദഗതി & ഭാഗം: 1976-ലെ 42-ാം ഭരണഘടനാ ഭേദഗതിയിലൂടെ ഭാഗം IVA (Part IVA)-യിൽ അനുഛേദം 51 A ആയിട്ടാണ് ഇവ ചേർത്തത്.
· ഭരണഘടനയിൽ 11 മൗലിക കർത്തവ്യങ്ങളാണുള്ളത്. 
· ഭരണഘടനയെ അനുസരിക്കുക: ഭരണഘടനയേയും അതിലെ ആശയങ്ങളെയും സ്ഥാപനങ്ങളെയും ദേശീയപതാകയേയും ദേശീയഗാനത്തെയും ബഹുമാനിക്കുക.
· സ്വാതന്ത്ര്യസമര ആശയങ്ങൾ പിന്തുടരുക: നമ്മുടെ സ്വാതന്ത്ര്യസമരത്തിന് പ്രചോദനം നൽകിയ ഉന്നത ആശയങ്ങളെ ഹൃദയത്തിൽ സൂക്ഷിക്കുകയും പിന്തുടരുകയും ചെയ്യുക.
· ഇന്ത്യയുടെ പരമാധികാരവും ഐക്യവും സംരക്ഷിക്കുക: ഇന്ത്യയുടെ പരമാധികാരവും ഐക്യവും അഖണ്ഡതയും നിലനിർത്തുകയും സംരക്ഷിക്കുകയും ചെയ്യുക.
· രാജ്യത്തെ സേവിക്കുക: ആവശ്യപ്പെടുമ്പോൾ രാജ്യത്തെ സംരക്ഷിക്കാനും ദേശീയ സേവനം അനുഷ്ഠിക്കാനും തയ്യാറാവുക.
· സഹോദര്യവും സമത്വവും വളർത്തുക: മതം, ഭാഷ, പ്രദേശം, വിഭാഗീയത എന്നിവയ്ക്ക് അതീതമായി ഭാരതീയർക്കിടയിൽ സൗഹാർദ്ദവും സഹോദരഭാവവും വളർത്തുക; സ്ത്രീകളുടെ അന്തസ്സിന് ഭംഗം വരുത്തുന്ന ആചാരങ്ങൾ ഉപേക്ഷിക്കുക.
· ​പാരമ്പര്യം നിലനിർത്തുക: നമ്മുടെ സംസ്‌കാരത്തിന്റെ സമ്പന്നമായ പാരമ്പര്യത്തെ വിലമതിക്കുകയും നിലനിർത്തുകയും ചെയ്യുക.
· പരിസ്ഥിതി സംരക്ഷിക്കുക: വനങ്ങൾ, തടാകങ്ങൾ, നദികൾ, വന്യജീവികൾ എന്നിവയുൾപ്പെടെയുള്ള പ്രകൃതിദത്ത പരിസ്ഥിതിയെ സംരക്ഷിക്കുകയും മെച്ചപ്പെടുത്തുകയും ചെയ്യുക; ജീവികളോട് കരുണ കാണിക്കുക.
· ശാസ്ത്രീയ മനോഭാവം വളർത്തുക: ശാസ്ത്രീയ മനോഭാവം, മാനവികത, അന്വേഷണതൃഷ്ണ, പരിഷ്കരണ ബോധം എന്നിവ വളർത്തിയെടുക്കുക.
· പൊതുസ്വത്ത് സംരക്ഷിക്കുക: പൊതുസ്വത്ത് സംരക്ഷിക്കുകയും അക്രമമാർഗ്ഗങ്ങൾ ഉപേക്ഷിക്കുകയും ചെയ്യുക.
· മികവിനായി ശ്രമിക്കുക: വ്യക്തിപരവും കൂട്ടായതുമായ എല്ലാ പ്രവർത്തന മണ്ഡലങ്ങളിലും മികവിലേക്ക് ഉയരാൻ നിരന്തരം ശ്രമിക്കുക.
· ​വിദ്യാഭ്യാസ അവസരം ഉറപ്പാക്കുക: 6-നും 14-നും ഇടയിൽ പ്രായമുള്ള കുട്ടികൾക്ക് വിദ്യാഭ്യാസത്തിനുള്ള അവസരങ്ങൾ ഒരുക്കുക (രക്ഷിതാക്കളുടെയോ രക്ഷാകർത്താക്കളുടെയോ കടമ).
· ആദ്യത്തെ 10 കടമകൾ 1976-ലെ 42-ാം ഭരണഘടനാ ഭേദഗതി വഴിയാണ് കൂട്ടിച്ചേർത്തത്.
· 11-ാമത്തെ കടമ 2002-ലെ 86-ാം ഭരണഘടനാ ഭേദഗതി വഴിയാണ് ഉൾപ്പെടുത്തിയത്.

